google/wiki40b huggingface dataset:
Inseneri tänav

Inseneri tänav on tänav Tallinnas Kesklinna linnaosas Vanalinna asumis.
Tänav algab Aia tänavalt ja lõpeb Mere puiesteega ristudes.
Inseneri tänav sai nime 23. veebruaril 1882. Tänava saksakeelne nimi oli Ingenieurstrasse ja venekeelne Инженерная улица. Nimi on tuletatud läheduses Uuel tänaval paiknenud Tallinna Insenerikomando majast.
Õnne vembud

Süžee

Noor fotograaf Volodja Orešnikov võidab riikliku 3%-lise sisevõidulaenu obligatsiooniga 10 000 rubla. Nüüd saaks ta endale osta fotoaparaadi, millest on ammu unistanud, ja sõita koos sõbratariga ära Moskvasse. Töökaaslased korraldavad pikemalt mõtlemata tema üle ühiskondliku kohtu. Asi on selles, et 20 rubla obligatsiooni ostuks võttis Orešnikov salaja vastastikuse abistamise kassast, mille esimeheks ta on. Raha on kassas aga ühine, järelikult tuleks ka võit ühiselt jagada. Lõpuks lähevad kõik kolleegid üksteisega hirmsal kombel tülli. Alles uue aasta pidustused lepitavad teenistuskaaslased.
Riia Filmimuuseum

Riia Filmimuuseum (läti keeles Rīgas Kino muzejs) on filmimuuseum Riias aadressil Peitavas iela 10. 
Muuseum asutati 1988. aastal.
Aastast 2014 on muuseumi direktor Zane Balčus.
Muusikaarheoloogia

Muusikaarheoloogia (inglise keeles archaeomusicology, saksa keeles Musikarchäologie) on interdistsiplinaarne teadusvaldkond, mis tegeleb mineviku inimese muusikalise käitumise ja minevikus kõlanud helide uurimisega.
Arnd Adje Bothi meelest oleks sõna 'muusikaarheoloogia' asemel täpsem kasutada pigem sõna 'heliarheoloogia'.
Muusikaarheoloogia koostöövaldkondadeks on näiteks filoloogia, etnoajalugu, etnomusikoloogia, akustika, organoloogia, arheoloogia ja muusikaikonoloogia.
Eesti Ööjooks

Idee

Eesti Ööjooksu idee autor ja peakorraldaja on Marko Torm, kes alustas oma unistuse elluviimist 2009. aastal. Idee sai alguse isiklikust kogemusest 2008. aastal, mil ta läbis Helsingis esmakordselt maratoni. Esimene Eesti Ööjooks toimus 2011. aastal.

Rada ja distantsid

Põhidistantsid
4 km (aastani 2017 oli distantsiks 5 km) ajavõtuta: jooks, käimine
10 km ajavõtuga: jooks, käimine
21,1 km ajavõtuga: jooks
Mõmmi jooksude distantsid on vanuseklassipõhised. Mõmmi jooksudel võib osaleda alates alla aastasest vanusest kuni 13. eluaastani (osaleda võib käsikäes vanematega).

Tulemused

2011 21 km; 10 km 
2012 21,1 km; 10 km 
2013 21 km; 10 km 
2014 10 km; 21,1 km
2015 10 km
2016 10 km; 21,1 km
Phrixos ja Helle

Phrixos ja Helle olid vanakreeka mütoloogias Boiootias asuva Orchomenose valitseja Athamase ja tema esimese naise Nephele lapsed, kaksikud. Phrixos oli poiss ja Helle oli tüdruk.
Athamas jättis Nephele maha Boiootia pealinna Teeba printsessi Ino pärast ja ajas naise minema, kuid lapsed jättis enda kasvatada. Ino sai Athamasega kaks poega: Melikertese ja Learchose.
Oma kasulapsi Ino vihkas. Ta kõrvetas ära kogu seemnevilja. Seeme ei idanenud. Kui rahvas läks oraaklilt nõu küsima, mida ikalduse vastu teha, sundis Ino oraaklit vastama, et Phrixos tuleb jumalatele ohverdada. Rahva sunnil pidi Athamas seda soovi täitma.
Kuuldus sellest jõudis ka Nepheleni, kes palus abi jumalatelt. Hermes andis talle jäära, kelle nahk oli puhtast kullast. Kui Phrixos oli toodud ohvrialtari juurde, laskis Nephele jäära lahti. See tormas altari juurde, haaras ohvriks määratud poisi ja tema õe ning kandis lapsed läbi õhu minema.
Jäär lendas kirdesse üle Egeuse mere. Kohal, kus Euroopat eraldab Aasiast kõigest kitsas väin, kukkus Helle jäära seljast merre ja uppus. Seda väina hakkasid kreeklased kutsuma Hellespontoseks ehk Helle mereks. Tänapäeval nimetatakse seda väina Dardanellideks.
Jäär lendas edasi piki mare Axeinose ehk Külalislahkusetu mere (tänapäeval Musta mere) lõunarannikut, kuni jõudis Kolchisesse (tänapäeval Lääne-Gruusias asuv Samegrelo ja Imerethi piirkond). Seal jäär maandus.
Phrixos jäi Kolchisesse elama ja sealne kuningas Aietes andis talle oma tütre Chalkiope naiseks. Tänutäheks ohverdas Phrixos oma jäära Zeusile ning kinkis selle naha, kuldvillaku, Aietesele.
Phrixose saatuse kohta pärast abiellumist, sealhulgas tema laste kohta, andmed puuduvad.
Iolkose kuningas Pelias käskis varsti pärast seda oma vennapojal Iasonil kuldvillaku Kreekasse tagasi tuua, lubades talle selle eest oma trooni. Selleks pani Iason kokku laeva "Argo" meeskonna, keda hakati kutsuma argonautideks. Ta saigi Aieteselt kuldvillaku, aga Phrixost argonaudid ei kohanud, mis tekitab kahtluse, et ta oli selleks ajaks, see tähendab üsna noorelt surnud.
Kolu mõis (Türi)

Kolu mõis (saksa keeles Kollo) oli rüütlimõis Türi kihelkonnas Järvamaal. Nüüdisajal jääb mõis Järva maakonda Türi valda.
Mõisa peahoone tunnistati 1998. aastal kultuurimälestiseks.

Ajalugu

Kolu mõisat mainiti esimest korda 1639, mil selle omanik oli Peter Grote. 17. sajandi lõpul mõis riigistati, kuid 1730. aastatest peale oli see jälle Grotenhielmide käes. 18. sajandi lõpul oli mõisal mitmeid valdajaid, kuni Eduard von Middendorff selle 1875. aastal ostis. Mõisa viimane omanik oli tema tütar Elisabeth von Schilling.
Pärast mõisa võõrandamist 1919. aastal asus endises härrastemajas kool.
Alates 1996. aastast on mõisahoone eravalduses.

Mõisakompleks

Mõisa ühekorruseline historitsistlik peahoone ehitati 1890 (arhitekt Erwin Bernhard). Praegune peahoone ehitati uuesti pärast 1905. aasta mahapõlemist.
Kõrvalhoonetest on säilinud vaid mõned, sealhulgas klassitsistlik sammastikuga ait. Park on segastiilis ja praeguseks ulatuslikult rekonstrueeritud, istutatud on palju uusi puid.
Kodutohter

Kodutohter on aastast 1988 ilmuv Eesti tervishoiuajakiri.
Ajakirja annab välja AS Ühinenud Ajakirjad.
Ajakirja peatoimetajad on olnud teiste seas Maano Kivilo, Harri Jänes, Tiina Kanarbik, Piret Mäeniit; a-st 2008 Siiri Lelumees.
Ajakiri sai nime Friedrich Reinhold Kreutzwaldi tervishoiukäsiraamat "Kodutohter".
Lignotselluloos

Lignotselluloos on taimne biomass, mis koosneb põhiliselt tselluloosist, hemitselluloosist ja ligniinist.
Taimedele annavad tugevuse rakukestad, mille põhikoostisosad on polümeersed süsivesikud (biopolüsahhariidid nagu tselluloos ja hemitselluloos) ning nendega seondunud hüdrofoobne polümeer ligniin. Nimetatud kolm biopolümeeri – tselluloos, ligniin ja hemitselluloos – moodustavad põhimassi Maal levinud taimsest materjalist, vastavalt keskmiselt 33, 30 ja 20 protsenti biomassist. Puidus on nende sisaldus vastavalt 40–50%, 20–30% ja 20–30%.
Lignotselluloos biomass jagatakse nelja põhikategooriasse: põllumajandusjäägid (õled), energiataimed (pajuvõsa), puidujäägid (saepuru) ja vanapaber. Puitumine on polüsahhariidide ja ligniini ladestumine taime raku seintesse, mille tulemusena muutub taime vars jäigaks.
Lignotselluloosse biomassi kolm põhikomponenti interakteeruvad üksteisega ja seetõttu on selle biomassi struktuur ensümaatilisele hüdrolüüsile vastupidav. Lignotselluloos on perspektiivne lähtematerjal bioetanooli või biobutanooli tootmiseks, kuid senised eeltöötlus- ja fermentatsioonitehnoloogiad on küllalt kulukad.
Balti-Ameerika Vabaduse Fond

Balti-Ameerika Vabaduse Fond (inglise Baltic-American Freedom Foundation, lühend BAFF) on USA mittetulunduslik (inglise non-profit) fond, mis stipendiumite abil toetab Baltimaade üliõpilaste ja teadustöötajate õpet ja töötamist USA kõrgkoolides ja ettevõtetes.
Fond asutati 2010.
Fondi president on Kim Davis ja esimees (inglise chairman of the foundation) on Rozanne L. Ridgway.
Saab 91 Safir

Arendamine

Safiri esmalend toimus 20. novembril 1945. Safiri kere oli üleni metallist. Selle konstruktor oli Anders J. Andersson, kes oli varem töötanud Bückeris ja konstrueerinud üleni puidust kerega lennuki Bücker Bü 181. Safiril oli sellega ühiseid jooni.

Kasutamine

Kokku ehitati 323 lennukit viies versioonis: A, B, B-2, C ja D. Safiri kasutavad Austria, Etioopia, Norra, Rootsi ja Tuneesia õhujõud treeninglennukina; Jaapani Kaitseagentuur kasutas ühte lennukit lühikesel maandumisrajal maandumisega seotud katsetel.
Peamised tsiviilkasutajad on Air France, Lufthansa ja Hollandi Rijksluchtvaartschool (RLS) Eeldes Groningeni lähedal.
Saab 29 väljatöötamise ajal kasutati Saab 91 prototüüpi nooljate tiibade katsetamiseks. Vähendatud mõõtkavas tiibadega katselennuki kohta kasutati tähistust Saab 201 Experimental Aircraft. Sama keret kasutati ka Saab 32 Lanseni tiibade katsetamiseks, katselennuki tähistus oli Saab 202. Eksperimentide eesmärk oli katsetada hilisemate sõjalennukite tiibade konstruktsiooni madalatel kiirustel.
Georg Michael von Paucker

Georg Michael von Paucker (29. september/11. oktoober 1828 Tallinn – 29. jaanuar/10. veebruar 1892 Tallinn) oli Eesti vaimulik.
Paucker õppis Iverseni erakoolis ja aastatel 1843–1848 Tallinna toomkoolis. Aastal 1848 õppis ta filoloogiat Peterburi Ülikoolis. Tartu Ülikooli usuteaduskonnas õppis ta aastatel 1849–1852. Oli seejärel Simunas koduõpetajaks. Ordineeriti 18. septembril/30. septembril 1855 õpetajaks.
Oli aastatel 1855–1890 Rakvere Kolmainu koguduse õpetaja, sai 1. septembril/13. septembril 1872 Viru praostkonna praostiks. Jäi novembris 1890 emerituuri.

Isiklikku

Tema isa Carl Julius Albert Paucker oli õigusteadlane ja ajaloo-uurija, vanaisa Johann Christoph Paucker oli Järva-Jaani Ristija Johannese koguduse õpetaja, emapoolne vanaisa Jakob Pontus Haller oli Käina Martini koguduse õpetaja. Ta oli kaks korda abielus, abikaasade (Anna Wilhelmine Caroline ja Amalie Pauline) isa Hugo Richard Paucker (ja vanaisa Heinrich Johann Paucker) olid Simuna Siimona ja Juuda koguduse õpetaja. Poeg Richard Julius von Paucker (abielust Anna Wilhelmine Caroline'ga) oli Narva Aleksandri koguduse õpetaja.
Jean Bourgain

Jean Bourgain (sündinud 28. veebruaril 1954 Oostendes Belgias) on Belgia matemaatik, Fieldsi medali 
ja Läbimurde auhinna matemaatikas laureaat.
Ta oli aastatel 1985–1995 Pariisi lähedal asuva süvauuringute instituudi Institut des hautes études scientifiques ja on 1994.aastast Princetonis asuva Institute for Advanced Study professor.Tema peamised uurimisvaldkonnad on matemaatiline analüüs, Banachi ruumide geomeetria, harmooniline analüüs, arvuteooria ja kombinatoorika. Tal on uurimusi  ka mittelineaarsete diferentsiaalvõrrandite alal.

Haridustee ja töökäik

Ta kaitses 1977. aastal doktorikraadi Brüsseli Vabas Ülikoolis, habiliteerus 1979. aastal ning valiti kaks aastat hiljem sama ülikooli matemaatikaprofessoriks.
Alates aastast 1985 jätkus Bourgaini teaduskarjäär kahel mandril korraga: Ameerikas Illinoisi Ülikoolis Urbana-Champaignis (1985–2006) ja Euroopas Pariisi lähistel paiknevas uurimisinstituudis Institut des Hautes Études Scientifiques (1985–1995).
Kabaree (muusikal)

"Kabaree" (originaalpealkiri "Cabaret") on muusikal, millele muusika autor John Kander ja laulutekstide autor Fred Ebb. Muusikal põhineb John Van Druteni näidendil "I Am a Camera" (1951), mille aluseks on omakorda Christopher Isherwoodi lühinovell "Goodbye to Berlin" (1939).
Muusikal kanti esimest korda ette 20. novembril 1966 New Yorgis Broadwayl.
Muusikali on ette kantud ka Eestis.
Aastal 1972 valmis muusikali põhjal samanimeline film.
Ülehelikiirus

Ülehelikiiruseks nimetatakse kiirust, mis on suurem kui helikiirus antud keskkonnas. Kuivas õhus merepinna tasandil standardatmosfääri ISA tingimustes on helikiirus ligikaudu 343 m/s ehk 1235 km/h. Heli läbib   ühe kilomeetri ligikaudu kolme sekundiga. Keha liikumisel ülehelikiirusel kaasneb õhu kokkusurutavuse tõttu lööklaine.
Õhus ülehelikiirusel liikuvate objektide kiirust kirjeldatakse Machi arvuga (mach'ides; tähisega M).
Salu-vööttigu

Eristustunnused

Täiskasvanud salu-vöötteo koda on pruuni huulega (võsa-vöötteol on kojahuul hele).
Unilever

Unilever on Suurbritannia ja Hollandi riikidevaheline tarbekaupade ettevõte, mille peakontorid asuvad Suurbritannias, Londonis ja Hollandis, Rotterdamis. Firma toodete hulka kuuluvad toit ja joogid (umbes 40 protsenti tuludest), puhastusvahendid, ilutooted ja isiklikud hooldustooted. See on Euroopa suuruselt seitsmes ettevõte. Unilever on üks vanimaid rahvusvahelisi ettevõtteid; selle tooted on saadaval umbes 190 riigis.
Unilever omab üle 400 kaubamärgi, käive oli 2017. aastal 53,7 miljardit eurot, ja kolmteistkümne kaubamärgi käive ületas ühe miljardi euro: Ax/Lynx, Dove, Omo, Heartbrandi jäätised, Hellmann's, Knorr, Lipton, Lux, Magnum, Rexona/Degree, Sunsilk ja Surf.
Lee maakond (Alabama)

Ajalugu

Maakond moodustati 1866. aastal.

Rahvastik

Elanike arv oli 2010. aasta rahvaloenduse järgi 140 247.
HKScan

HKScan Oyj (varasema nimega HK Ruokatalo Oyj) on Soome toiduainetööstuse ettevõte. See on noteeritud Helsingi börsil (HKSAV). Ettevõtte peakontor asub Turus. Ettevõttel on tütarettevõtted mitmes Läänemerega piirnevas riigis, sh Eestis (AS HKScan Estonia). 
Ettevõte asutati 1913. aastal nimega Lounais-Suomen Osuusteurastamo ('Edela-Soome Osatapamaja').
Aastast 2007 kannab ettevõte praegust nime HKScan.
Ettevõtte käive 2015. aastal oli 1,92 miljardit eurot.

HKScan Baltikumis

Ettevõtte Eesti tütarettevõte on AS HKScan Estonia. Eestis on kasutusel kaubamärgid Rakvere ja Tallegg. HKScan Estonia on Eesti suurim sealihatöötleja.
AS HKScan Estonia ja selle tütarettevõtete käive oli 2013. aastal 98,8 miljonit eurot ja sellega oli see käibe suuruselt 66. ettevõte Eestis. 2014. aastal oli käive juba 151,66 miljonit ja ettevõtte paigutus selle järgi 36. positsioonile.
HKScan on tegev ka Lätis ja Leedus ning seal kuuluvad ettevõttele kaubamärgid Rīgas Miesnieks, Jelgava ja Klaipedos Maistas.
Karl Brüllov

Karl Brüllov (23. detsember 1799 Peterburi – 1852 Marciano) oli prantsuse-saksa päritolu maalikunstnik, kes töötas Venemaal ja Itaalias.
Kunsti õppis Brüllov 1820–1821 Peterburi Kunstide Akadeemias, pärast õpingute lõpetamist elas ja töötas Itaalias. 1835 naasis Peterburi, kus liikus kõrgemas seltskonnas ning oli kunstide akadeemias kõrgetel ametikohtadel. 1849 pöördus tervise halvenemise tõttu tagasi Itaaliasse, kus kolm aastat hiljem suri.
Tema loomingule on iseloomulik figuuride klassitsistlik plastiline modelleering koos romantismile iseloomuliku värvierksuse ja efektse heleda-tumeda-käsitlusega. Samuti on neis märgata realismile omast psühholoogilist peenust.
Brüllovi loomingu paremiku moodustavad vene haritlaste psühholoogilised portreed, hästi tuntud on tema maal "Pompei viimnepäev".
Porazava

Ajalugu

Alevit mainitakse esimest korda XV sajandil. Toona oli tegemist kuningale kuulunud aleviga, mis kuulus Navahradaki vojevoodkonda ja Vaŭkavyski maakonda. Aastal 1767 hävis asula suures tulekahjus.
Alates kolmandast Poola jagamisest aastal 1795 oli alev Venemaa koosseisus. Toona kuulus Porazava Hrodna kubermangu. XX sajandi alguseks oli alevist saanud käsitöökeskus, kus enam kui 200 meistrit valmistasid keraamilisi tooteid. Pärast Esimest maailmasõda kuulus Porazava Poola koosseisu, 1939. aastast Nõukogude Liitu. Kuni Teise maailmasõjani oli Porazavas suur juutide kogukond.
Taavet Leppik

Taavet Leppik (sündinud 31. juulil 1993 Häädemeestel) on eesti võrkpallur. 
Ta lõpetas 2012. aastal Häädemeeste Keskkooli ja Pärnu Linna Spordikooli. Alates 2011. aastast on ta Pärnu VK mängija.
Maia Raudseping

Maia Raudseping (aastani 1968 Teemaa, sündinud 13. veebruaril 1942 Jõgeva vallas Tartumaal) on Eesti põllumajandusteadlane.

Elulugu

Maia Raudseping on talupidaja tütar.
Lõpetas 1960 Jõgeva Keskkooli, 1965 Räpina Aiandustehnikumi ja 1971 EPA agronoomina. Oli 1974–1977 Eesti Maaviljeluse ja Maaparanduse Teadusliku Uurimise Instituudi (EMMI) aspirant; Ph.D. (taimekasvatus, 1994, EPMÜ), väitekiri "Agrotehnilised võtted ja spontaanse risttolmlemise võimalikkus aedherne seemnekasvatuses Eestis". Töötas 1977–1984 Jõgeva Sordiaretusjaamas (aastast 1992 Jõgeva Sordiaretuse Instituut) nooremteadurina, aastast 1984 vanemteadur.

Teadustöö

Uurimisvaldkond: köögiviljade sordiaretus ja seemnekasvatus. Üle 30 teadustrükise, aretanud üle 10 tomati-, aedherne- ja -oasordi.
Jaanus Kuum

Jaanus Kuum (2. oktoober 1964 Tallinn – 26. august 1998 Oslo) oli Eesti NSV, Nõukogude Liidu ja Norra jalgrattur.
Ta õppis aastatel 1971–1979 Tallinna 4. Keskkoolis ning lõpetas 1983. aastal Tallinna Spordiinternaatkooli.

Harrastajana

Jalgrattatrenni läks Jaanus 11-aastaselt. Toona oli nii väikestel poistel jalgrattaspordis raske, sest ratastel polnud piisavalt väikseid raame. Jaanus oli tubli ja püsis visalt trennis. Viis aastat hiljem sai 170 cm pikkune ja 65 kg kaaluv poiss juba Klaipėdas koolinoorte spartakiaadi grupisõidus võidu.

Põgenemine Norrasse

8. mail 1984 teatas Nõukogude Liit, et boikoteerib 23. suveolümpiamänge Los Angeleses. Väidetavalt oli see põhjus, miks Kuum tahtis põgeneda läände, sest tema jaoks polevat Nõukogude Liidus enam perspektiivi. Samas ei olnud teda arvatud Nõukogude Liidu olümpiakoondise liikmeks ning ta poleks niikuinii saanud nendel olümpiamängudel võistelda.
Ta võistles sama aasta suvel Nõukogude Liidu koondise liikmena Taanis. Ühel ööl ta lipsas hotelli aknast välja ning põgenes Norrasse viiva parvlaeva peale. Järgmisel hommikul palus ta Norras juba poliitilist varjupaika. See polnud juhuslik minek, Norras elas tema isapoolne vanaisa Jaan Kuum.
Ühe teate järgi olevat ta võistelnud juba 1985. aastal ühel velotuuril Austrias. Seal visatud joogipudel tema ette rajale ning tekkinud õnnetuses olevat ta saanud mitu luumurdu. Arvatakse, et see oli KGB töö. Samas pole selge, kelle esindajana ta seal siis võistles, sest alles 11. detsembril 1985 sai ta Norra Kuningriigi alamaks.

Elukutselisena

Ta võistles alates 1. augustist 1986 elukutselisena.
Teda on loetud esimeseks eesti päritolu profijalgratturiks. Samas on kummaline, et ta hakkas elukutseliseks jalgratturiks, sest järgmistel olümpiamängudel oleks ta saanud juba vabalt võistelda Norra sportlasena.
1993. aastal sai ta raskelt vigastada, kuna auto sõitis talle treeningul otsa. Ta ei taastunud enam sellest avariist ja loobus hiljem tippspordist. 
Olümpiamängudel jäigi tal osalemata, kuna toona oli seal võistlemine elukutselistele keelatud.

Pärast sportlaskarjääri

Peale tippsporti üritas Kuum lüüa läbi äris. Ta alustas USAs jalgrataste tootmist, aga ei saavutanud edu.

Isiklikku

Tema emapoolse vanaisa vend oli maadleja Osvald Käpp.
Tema abikaasa on endine Briti jalgrattur, kahekordne olümpiavõistleja Maria Blower-Porter ja nende poeg on Briti jalgrattur Elliott Porter (sündinud Kuum).
Aleksei Peterson

Perekond

Aleksei Peterson oli talupidaja poeg, Toomas ja Pärt Petersoni isa.

Haridus

Lõpetas 1951 Valga Keskkooli, 1956 Tartu Riikliku Ülikooli ajaloo-osakonna etnoloogia erialal, ajalookandidaat (1991, Peeter I Antropoloogia ja Etnograafia Muuseum Peterburis), väitekiri "Принципы комплектования этнографических музейных коллекций и их обработки на примере Эстонского национального музея", ajaloodoktor (1993, samas), väitekiri – kandidaadiväitekirja täiendatud versioon.

Teadustöö

Oli 1958–1992 Eesti Rahva Muuseumi direktor.
Uurinud museoloogiat, eesti taluehitisi, põllutööriistu, [[Eesti Rahva Muuseum]i (ERM) ajalugu, soome-ugri rahvaste materiaalset kultuuri. 1960–2001 organiseeris ja tegeles eesti ja teiste soome-ugri rahvaste kultuuri kogude süsteemse komplekteerimisega, mille tulemusel ERM-i kogud suurenesid üle 60%. Pannud aluse etnofilmile ("Eesti küla sajandivahetusel", "Vepslased 20. saj. alguses", "Lõunaudmurdi küla 20. sajandi alguses", sama Põhjaudmurdi kohta), jäädvustanud rahvaste materiaalset kultuuri kitsasfilmile ja videolindile (üle 50 000 m).
ERM-i Raadil taasrajamise algataja. Aastast 1995 Eesti Muuseumiühingu ajakirja Muuseum peatoimetaja. Soome-Ugri Seltsi, Soome Kirjanduse Seltsi ja Suomen Muinaismuistoyhdistyksen Seura välisliige. Üle 100 teaduspublikatsiooni.

Muu tegevus

1960. aastal ehitas ta koos vennaga traktori.
Platsenta

Ravimid

Pikka aega usuti, et platsenta ja hemato-platsentaarse barjäär moodustab ravimitele läbilaskmatu barjääri. Tänapäevased uuringud on aga näidanud, et peaaegu kõik tulevasele emale manustatud ravimid jõuavad passiivse difusiooni teel loote vereringesse.
Platsenta osaleb ka ravimite metabolismis.
Lümanda vald (1939)

Lümanda vald oli vald Saaremaal aastail 1939–1950.
Esimene vallavanem oli Valdar Mälk, kes valiti 21. aprillil 1939 vallavanemate esindajaks Saare maavalitsuse juurde.
Vald kuulus Riigivolikogu 41. valimisringkonda, kust valiti August Mälk.
Vald kuulus Kihelkonna põllumeeste konvendi tegevus- ja valimispiirkonda.
13. septembril 1945 moodustati valla koosseisus Atla külanõukogu, Koimla külanõukogu ja Lümanda külanõukogu.

Väljavõte Vabariigi Presidendi otsusest nr. 88 – 7. oktoobrist 1938 (RT 1938, 87, 776)

7. Lümanda vald – maa-alaga, mis moodustub senise Lümanda valla maa-alast, välja arvatud Tammiku, Lillepa, Audako ja Vahtrasoo talude ning senise Salme valla piires asuvad Lümanda valla talude lahus-heinamaatükkide maa-alad.
John McCain

2008. aasta presidendivalimised

Vabariikliku Partei eelvalimistel 2008. aasta presidendivalimiste kandidaadi selgitamiseks saavutas McCain superteisipäeval valimisvõidu suurimates osariikides ja tõusis pärast seda, kui peamine vastaskandidaat Mitt Romney 6. veebruaril kandidatuuri taandas, oma partei tõenäoliseimaks esindajaks. Lõplikult kindlustas ta oma positsiooni 4. märtsil valimisvõiduga Ohio, Rhode Islandi, Texase ja Vermonti osariigis ning viimase tõsisema parteisisese konkurendi Mike Huckabee taandumisega valimisvõitlusest.
Vabariiklik Partei kinnitas John McCaini oma ametlikuks presidendikandidaadiks 1. kuni 4. septembrini toimunud kongressil. Tema asepresidendikandidaadiks kinnitati Alaska kuberner Sarah Palin.
4. novembril toimunud presidendivalimistel võitis McCain 173 kohta, Barack Obama aga 365 kohta valijameeste kogus. McCaini kasuks anti 46% valijate häälte üldarvust.

Süüria kodusõda

John McCain pooldas Süüria mässuliste relvastamist. 2013. aasta mai lõpus külastas senaator Süüriat ja kohtus mässuliste liidritega (27. mai 2013). McCain pooldas 2018. aasta aprilli õhurünnakuid Süüria vastu, kuid ei pidanud neid kaugeltki piisavaks, et võidelda "õela Venemaa ja Iraani mõju vastu regioonis".

Suhtumine Venemaasse

McCain oli tuntud kui Venemaa ja president Putini järeleandmatu kriitik. Ta leidis, et Putin on suurem oht rahvusvahelisele julgeolekule kui ISIS.

President Trumpi kriitika

McCain oli president Trumpi terav kriitik.
Pittodrie staadion

Pittodrie staadion on jalgpallistaadion Šotimaal Aberdeeni linnas. Seda kasutati esmakordselt 1899. aastal ja alates 1903. aastast on see Aberdeen FC kodustaadioniks.
Nüüd on see üks suuremaid staadioneid Šotimaal (mahutab 22 199 inimest), ainult Celtic park, Murrafield park, Hampden park ja Ibrox park on suuremad.

Seotus Eestiga

Eesti on mänginud Pittodrie staadionil kaks korda, neist mõlemad korrad Šotimaaga. 3. juunil 1993 kaotas Eesti 3-1. Teine mäng mängiti 6. veebruaril 2013, Eesti kaotas siis 1-0.
Puhkova mõis

Puhkova mõis (saksa keeles Karropall, ka Puchkuwa) oli mõis Vaivara kihelkonnas Virumaal.
Fluoriidid

Fluoriidid on vesinikfluoriidhappe  soolad ja samuti kõik anorgaanilised ühendid, mis koosnevad fluorist ja mingist muust elemendist. (Varem nimetati fluoriidideks kõiki fluoriühendeid.)
Kui fluoriid on fluori ühend metalliga, siis on keemiliseks sidemeks iooniline side. Kui fluoriid on fluori ühend mittemetalliga, siis on keemiliseks sidemeks kovalentne side, kuigi ühine elektronpaar on rohkem fluori aatomite poole tõmmatud.
Fluoriidid tekivad redoksreaktsioonis, kus oksüdeerijaks on fluor, või vesinikfluoriidhappe reageerimisel metalliga.